techiaith/cofnodycynulliad_en-cy huggingface dataset:
English: Can I make a brief intervention here? Thank you. You pointed out there that the formula is driven by data. Would you accept, though, as I pointed out, that some of the data points - actually, quite a few of the data points - are clearly very far out of date? And, actually, a piece of work needs to be done, at the very least, to make sure that the data you're using, and Government is using, to fund councils is accurate and as up to date as possible.
Welsh: A gaf fi wneud ymyriad byr yma? Diolch. Fe ddywedoch chi fod y fformiwla'n cael ei gyrru gan ddata. A fyddech yn derbyn, er hynny, fel y dywedais, fod rhai o'r pwyntiau data - cryn dipyn o'r pwyntiau data mewn gwirionedd - yn amlwg wedi dyddio cryn dipyn? Ac mewn gwirionedd, mae angen gwneud rhywfaint o waith o leiaf i sicrhau bod y data a ddefnyddiwch, ac y mae'r Llywodraeth yn ei ddefnyddio, i ariannu cynghorau yn gywir ac mor gyfredol â phosibl.
English: And I'm just about to come on to exactly that point. The formula is constructed and governed in such a way that it can't be manipulated unfairly by any one authority or group of authorities, or by politicians, whether they're locally elected councillors or Welsh Government Ministers. And, of course, there have always been calls for a fundamental review of the formula, and some have been made to me as recently as last week. But these calls have been isolated and they're not united, and we've always recognised the risks and challenges that such a review would pose. But that, of course, isn't to say that the formula is fixed.
Welsh: Ac rwyf ar fin dod at yr union bwynt hwnnw. Mae'r fformiwla'n cael ei chreu a'i llywodraethu yn y fath fodd fel na ellir ei chamddefnyddio'n annheg gan unrhyw awdurdod neu grŵp o awdurdodau, neu gan wleidyddion, boed yn gynghorwyr a etholwyd yn lleol neu'n Weinidogion Llywodraeth Cymru. Ac wrth gwrs, mae galwadau wedi bod erioed am adolygiad sylfaenol o'r fformiwla, ac chefais alwadau mor ddiweddar â'r wythnos ddiwethaf. Ond prin yw'r galwadau hyn ac nid ydynt yn unedig, ac rydym bob amser wedi cydnabod y risgiau a'r heriau y byddai adolygiad o'r fath yn eu hachosi. Ond nid yw hynny'n golygu bod y fformiwla yn sefydlog wrth gwrs.
English: Would you take a further intervention, Minister?
Welsh: A wnewch chi dderbyn ymyriad pellach, Weinidog?
English: Would you agree with me - ? You will see from the Finance Committee's evidence that the Welsh Local Government Association are saying that many local authorities' reserves are shrinking, at a time, though, when the actual reserves in the WLGA, in the local government family's pot, have increased by £0.5 billion during the pandemic. How can it be justified that a formula can allow those huge differences to continue? Because that will allow some authorities to fall off a cliff edge, if it's allowed to continue. This isn't about the quantum; this is about the distribution.
Welsh: A fyddech yn cytuno â mi - ? Fe welwch o dystiolaeth y Pwyllgor Cyllid fod Cymdeithas Llywodraeth Leol Cymru yn dweud bod llawer o gronfeydd wrth gefn awdurdodau lleol yn crebachu, ar adeg, er hynny, pan fo cronfeydd wrth gefn gwirioneddol CLlLC, ym mhot y teulu llywodraeth leol, wedi cynyddu £0.5 biliwn yn ystod y pandemig. Sut y gellir cyfiawnhau'r ffaith bod fformiwla yn caniatáu i'r gwahaniaethau enfawr hynny barhau? Oherwydd bydd hynny'n peri i rai awdurdodau ddisgyn oddi ar ymyl clogwyn, os caniateir iddo barhau. Nid yw hyn yn ymwneud â'r swm; mae'n ymwneud â'r dosbarthiad.
English: The proposal is to agree the motion without amendment. Does any Member object? [ Objection.] Yes, there is an objection, so we will defer voting on the motion until voting time.
Welsh: Y cwestiwn yw: a ddylid derbyn y cynnig heb ei ddiwygio? A oes unrhyw Aelod yn gwrthwynebu? [ Gwrthwynebiad.] Oes, mae gwrthwynebiad. Felly, byddwn ni'n gohirio'r bleidlais tan y cyfnod pleidleisio.
English: We now reach voting time. We'll take a short break for preparations for the vote. A short break.
Welsh: Dyma ni'n cyrraedd y cyfnod pleidleisio. Byddwn ni'n cymryd toriad byr ar gyfer paratoi ar gyfer y bleidlais. Toriad byr, felly.
English: We have reached voting time, and the first vote this afternoon is on the Member debate under Standing Order 11.21 (iv), on local government elections. I call for a vote on the motion tabled in the names of Rhys ab Owen, Llyr Gruffydd and Jane Dodds. Open the vote. Close the vote. In favour 13, two abstentions, 39 against, and therefore the motion is not agreed.
Welsh: Dyma ni'n cyrraedd y cyfnod pleidleisio nawr, a'r bleidlais gyntaf y prynhawn yma ar ddadl Aelodau o dan Reol Sefydlog 11.21 (iv), ar etholiadau llywodraeth leol. Dwi'n galw am bleidlais ar y cynnig a gyflwynwyd yn enwau Rhys ab Owen, Llyr Gruffydd a Jane Dodds. Agor y bleidlais. Cau'r bleidlais. O blaid 13, dwy yn ymatal, 39 yn erbyn, ac felly mae'r cynnig wedi'i wrthod.
English: The next vote is on the Welsh Conservatives debate on local government funding. I call for a vote on the motion tabled in the name of Darren Millar. Open the vote. Close the vote. In favour 26, no abstentions, 28 against, and therefore the motion has been rejected.
Welsh: Dadl y Ceidwadwyr Cymreig yw'r bleidlais nesaf, ar ariannu llywodraeth leol. Dwi'n galw am bleidlais, felly, ar y cynnig a gyflwynwyd yn enw Darren Millar. Agor y bleidlais. Cau'r bleidlais. O blaid 26, neb yn ymatal, 28 yn erbyn, ac felly mae'r cynnig wedi'i wrthod.
English: Next is a vote on amendment 1, tabled in the name of Lesley Griffiths. Open the vote. Close the vote. In favour 28, no abstentions, 26 against. The amendment is agreed.
Welsh: Pleidlais ar welliant 1 nesaf, a gyflwynwyd yn enw Lesley Griffiths. Agor y bleidlais. Cau'r bleidlais. O blaid 28, neb yn ymatal, 26 yn erbyn. Mae'r gwelliant wedi'i dderbyn.
English: The last vote, therefore, on the motion as amended.
Welsh: Pleidlais olaf, felly, ar y cynnig wedi'i ddiwygio gan y gwelliant.
English: Open the vote. Close the vote. In favour 28, no abstentions, 26 against, and therefore the motion as amended is agreed.
Welsh: Agor y bleidlais. Cau'r bleidlais. O blaid 28, neb yn ymatal, 26 yn erbyn, ac felly mae'r cynnig wedi'i ddiwygio wedi'i dderbyn.
English: That is the end of voting this afternoon.
Welsh: Dyna ddiwedd ar y pleidleisio y prynhawn yma.
English: I'd like to thank you, Laura Anne, for giving me a minute of your time. Town centres in communities in my great constituency of Brecon and Radnorshire are at the very heart of the communities. It's where people gather in coffee shops, pubs, restaurants and shops for essential goods, where they recognise the great work of our high street. Rural Wales is home to some of the most deprived areas across the country. The GVA of mid Wales is the lowest out of the UK economic regions, at £17,628 per head in 2019. Reviving our town centres is vital to tackling poverty and increasing the wealth of families in places such as mid Wales. This must be done by investing properly in supporting private enterprise and entrepreneurship. If the Government gave out business loans to young entrepreneurs in the same way that it gives out student loans, I'm sure this country would be in a very, very different economic place. Diolch, Llywydd, and thank you, Laura.
Welsh: Hoffwn ddiolch i chi, Laura Anne, am roi munud o'ch amser i mi. Mae canol trefi mewn cymunedau yn fy etholaeth wych ym Mrycheiniog a Sir Faesyfed yn ganolog i gymunedau. Dyma lle y bydd pobl yn ymgynnull mewn siopau coffi, tafarndai, bwytai a siopau ar gyfer nwyddau hanfodol, lle maent yn cydnabod gwaith gwych ein stryd fawr. Mae'r Gymru wledig yn gartref i rai o'r ardaloedd mwyaf difreintiedig ledled y wlad. Gwerth ychwanegol gros canolbarth Cymru yw'r isaf o ranbarthau economaidd y DU, sef £17,628 y pen yn 2019. Mae adfywio canol ein trefi yn hanfodol er mwyn mynd i'r afael â thlodi a chynyddu cyfoeth teuluoedd mewn mannau fel canolbarth Cymru. Rhaid gwneud hyn drwy fuddsoddi'n briodol i gefnogi mentrau preifat ac entrepreneuriaeth. Pe bai'r Llywodraeth yn rhoi benthyciadau busnes i entrepreneuriaid ifanc yn yr un modd ag y mae'n rhoi benthyciadau i fyfyrwyr, rwy'n siŵr y byddai'r wlad hon mewn sefyllfa economaidd wahanol iawn. Diolch, Lywydd, a diolch, Laura.
English: I'd like to thank Laura Anne Jones for her excellent contribution, and I don't think that we do talk about this enough. She recognised the value of our high streets, and how the initiatives - . We could look at business rates, car parking charges, new initiatives. It's a fact that - . Oh, I must declare an interest as a commercial properties owner. I beg your pardon, Llywydd. I had it written down here that I must declare an interest, and I went off on one. So, the high street is changing, but we must embrace those changes. Now, I'm very pleased to represent the beautiful constituency of Aberconwy, where we have fabulous high streets. But, we have a problem, Deputy Minister, and that is the length of time that it takes for change of occupier, in terms of shop units. I have many letting agents who come to me, I have many tenants wanting to move into premises, and I have many landlords. If you want to change from class A1 to class A3 - if you want to change a particular business - and you require planning permission, it can take up to nine or even 12 months to get that planning permission. So, my simple plea to you is: can you do something in our overstretched planning departments to ensure that they have the capacity to turn around planning applications very quickly, so that those properties are not lying empty in the high street, making our high streets look, as you rightly pointed out, Peter, more like ghost towns? It's crucial that we have a really speedy and fast-tracking planning process. Diolch, Llywydd.
Welsh: Hoffwn ddiolch i Laura Anne Jones am ei chyfraniad rhagorol, ac nid wyf yn credu ein bod yn siarad digon am hyn. Cydnabu werth ein strydoedd mawr, a sut y mae'r mentrau - . Gallem edrych ar ardrethi busnes, taliadau parcio, mentrau newydd. Mae'n ffaith - . O, rhaid imi ddatgan buddiant fel perchennog eiddo masnachol. Mae'n ddrwg gennyf, Lywydd. Roeddwn wedi ysgrifennu yma fod yn rhaid imi ddatgan buddiant, ac anghofiais wneud hynny. Felly, mae'r stryd fawr yn newid, ond rhaid inni groesawu'r newidiadau hynny. Nawr, rwy'n falch iawn o gynrychioli etholaeth hardd Aberconwy, lle mae gennym strydoedd mawr gwych. Ond mae gennym broblem, Ddirprwy Weinidog, sef yr amser y mae'n ei gymryd i newid meddiant unedau siopau. Mae gennyf lawer o asiantau gosod sy'n dod ataf, mae gennyf lawer o denantiaid sydd am symud i safleoedd, ac mae gennyf lawer o landlordiaid. Os ydych am newid o ddosbarth A1 i ddosbarth A3 - os ydych am newid busnes penodol - a bod angen caniatâd cynllunio arnoch, gall gymryd hyd at naw mis neu hyd yn oed 12 mis i gael y caniatâd cynllunio hwnnw. Felly, fy apêl syml i chi yw: a allwch wneud rhywbeth yn ein hadrannau cynllunio sydd dan bwysau i sicrhau bod ganddynt gapasiti i droi ceisiadau cynllunio o gwmpas yn gyflym iawn, fel nad yw'r eiddo'n wag ar y stryd fawr, gan wneud i'n strydoedd mawr edrych, fel y dywedoch chi, Peter, yn debycach i drefi anghyfannedd? Mae'n hanfodol fod gennym broses gynllunio garlam a chyflym ar waith. Diolch, Lywydd.
English: So, if we cast our minds back to 2010, I was still at school, Corona was just but a beer, and the people of Carmarthen welcomed Debenhams to their town centre at St Catherine's Walk. However, only 11 short years later, in May of last year, it shut, leaving a 6000 sq m hole in the town centre. But thankfully, due to £18.5 million-worth of investment - £15 million from the UK Government - the former Debenhams shop is being redeveloped into a gym, a home for some of the county's museum collections, and a welcome centre for tourists into Wales's oldest town. This project is being developed by the local health board and the University of Wales Trinity Saint David. However, as Dr Edward Jones said, an economics lecturer from Bangor University, 'It's going to be a very different high street to what we're used to.' So, let's not be afraid of this change. As projects such as the Carmarthen hub bring about necessary footfall into our town centres, into our high streets once again, let's welcome it and embrace the change it brings. Diolch.
Welsh: Felly, os edrychwn yn ôl ar 2010, roeddwn yn dal i fod yn yr ysgol, dim ond cwrw oedd Corona, a chroesawodd pobl Caerfyrddin Debenhams i ganol eu tref yn Rhodfa'r Santes Catrin. Fodd bynnag, gwta 11 mlynedd yn ddiweddarach, ym mis Mai y llynedd, fe gaeodd, gan adael twll 6000 metr sgwâr yng nghanol y dref. Ond diolch byth, oherwydd gwerth £18.5 miliwn o fuddsoddiad - £15 miliwn gan Lywodraeth y DU - mae hen siop Debenhams yn cael ei hailddatblygu'n gampfa, yn gartref i rai o gasgliadau amgueddfeydd y sir, ac yn ganolfan groeso i dwristiaid i dref hynaf Cymru. Caiff y prosiect ei ddatblygu gan y bwrdd iechyd lleol a Phrifysgol Cymru y Drindod Dewi Sant. Fodd bynnag, fel y dywedodd Dr Edward Jones, darlithydd economeg ym Mhrifysgol Bangor, 'Mae'n mynd i fod yn stryd fawr wahanol iawn i'r hyn yr ydym wedi arfer ei weld.' Felly, gadewch inni beidio â bod ofn y newid hwn. Gan fod prosiectau fel hyb Caerfyrddin yn arwain at ddenu'r nifer angenrheidiol o ymwelwyr i ganol ein trefi, ac ar ein strydoedd mawr unwaith eto, gadewch inni ei groesawu a chofleidio'r newid a ddaw yn ei sgil. Diolch.
English: I thank the Deputy Minister, and I thank you for that short debate. That brings today's proceedings to a close.
Welsh: Diolch i'r Dirprwy Weinidog. Diolch am y ddadl fer, a dyna ddod â ni at ddiwedd ein gwaith heddiw.
English: Welcome, all, to the Climate Change, Environment and Infrastructure Committee at the Senedd. Welcome to all of you who are joining us. May I explain that this meeting is a bilingual one and there is simultaneous translation available from Welsh to English? There will be no need for anyone taking part in the meeting to control their own microphones; that will be done on your behalf. May I ask at the beginning whether Members have any declarations of interest to make? No. Thank you very much. And as we usually do at the beginning of meetings like this, may I also remind Members that, if I do lose contact with the meeting, we have agreed beforehand that Delyth Jewell will step in as temporary Chair, until I, hopefully, can rejoin the proceedings?
Welsh: Croeso, bawb, i Bwyllgor Newid Hinsawdd, yr Amgylchedd a Seilwaith Senedd Cymru. Croeso i bob un sy'n ymuno â ni. Gaf i esbonio fod y cyfarfod yma yn gyfarfod dwyieithog ac mae yna ddarpariaeth cyfieithu a gwasanaeth cyfieithu ar gael? Ni fydd angen i unrhyw un sy'n cymryd rhan yn y cyfarfod reoli eu meicroffonau eu hunain; mi fydd hynny'n cael ei wneud ar eich rhan chi. A gaf i ofyn ar y cychwyn a oes gan unrhyw Aelodau unrhyw fuddiannau i'w datgan? Nac oes. Iawn, diolch yn fawr. Ac fel rŷn ni'n arfer gwneud ar ddechrau cyfarfod fel hyn, wrth gwrs, jest i atgoffa pawb hefyd, os ydw i'n colli cyswllt â'r cyfarfod, rydyn ni wedi cytuno ymlaen llaw y bydd Delyth Jewell yn cymryd yr awenau fel Cadeirydd dros dro, tan i fi, gobeithio, fedru ailgysylltu â'r cyfarfod.
English: We move on, therefore, to the focus of this meeting, which is to take evidence from the Minister for Climate Change on the work of creating provisional common frameworks on air quality and chemicals and pesticides. And for those who are perhaps viewing this session, common frameworks are agreements between the four Governments of the UK on how they will work together to make decisions about future law and policy in areas previously governed or co-ordinated at an European Union level. Therefore, I welcome the Minister for Climate Change, Julie James, and her officials. Joining her is Olwen Spiller, who's head of environment quality, and Bill MacDonald, who is deputy director of land, nature and forestry. I welcome the three of you. We've got about an hour and a quarter to scrutinise these frameworks. So, I'll begin by asking you, Minister, for your impressions of the process so far regarding the creation of frameworks.
Welsh: Iawn, ymlaen â ni felly at ffocws y cyfarfod y bore yma, sef i gymryd tystiolaeth gan y Gweinidog Newid Hinsawdd ar y gwaith o greu y fframweithiau cyffredin dros dro ar gyfer ansawdd aer a chemegion a phlaladdwyr. Ac at ddiben y rhai efallai sy'n gwylio'r sesiwn yma, mae'r fframweithiau cyffredin yn gytundebau rhwng pedair Llywodraeth y Deyrnas Unedig ar sut y byddan nhw'n cydweithio i wneud penderfyniadau ynghylch cyfraith a pholisi yn y dyfodol mewn meysydd oedd wedi cael eu llywodraethu neu eu cydlynu yn flaenorol gan yr Undeb Ewropeaidd. Felly, croeso i'r Gweinidog Newid Hinsawdd, Julie James, a'i swyddogion. Yn ymuno â hi mae Olwen Spiller, sy'n bennaeth ansawdd yr amgylchedd, a Bill MacDonald, sy'n ddirprwy bennaeth tir, natur a choedwigaeth. Croeso i'r tri ohonoch chi. Mae gennym ni ryw awr a chwarter i graffu ar y fframweithiau yma. Felly, fe wnaf i gychwyn trwy ofyn i chi, Gweinidog, am eich argraffiadau chi o'r broses hyd yn hyn pan fydd hi'n dod i greu'r fframweithiau yma.
English: Thank you. That's a positive start to the meeting, and I'm sure we'll go into detail during this session. So, we'll go to Janet next.
Welsh: Ocê, diolch yn fawr. Mae hynny'n ddechrau positif i'r cyfarfod, ac fe gawn ni fynd, dwi'n siŵr, mewn i fanylder dros y cyfnod nesaf. Felly, mi ddown ni nesaf at Janet a'i chwestiwn.
English: So, I propose in accordance with Standing Order 17.42 (vi) and (ix) that the committee resolves to meet in private for the remainder of the meeting. Are Members content with that? Yes, everybody's content. So, we'll move into private session and wait a few seconds until the broadcast has come to an end.
Welsh: Felly, dwi'n cynnig yn unol â Rheol Sefydlog 17.42 (vi) a (ix) bod y pwyllgor yn penderfynu cynnal gweddill y cyfarfod yn breifat, os yw Aelodau'n fodlon ar hynny. Ydy Aelodau'n fodlon? Ie, pawb yn hapus. Dyna ni. Ocê, mi wnawn ni symud i sesiwn breifat ac aros am ychydig eiliadau tan bod y darllediad wedi dod i ben.
English: Good afternoon. Welcome to you all today.
Welsh: Prynhawn da. Croeso ichi i gyd heddiw.
English: Welcome to this Plenary session. Before we begin, I want to set out a few points. This meeting will be held in a hybrid format, with some Members in the Senedd Chamber and others joining by video-conference. All Members participating in proceedings of the Senedd, wherever they may be, will be treated equally. A Plenary meeting held using video-conference, in accordance with the Standing Orders of the Welsh Parliament, constitutes Senedd proceedings for the purposes of the Government of Wales Act 2006. Some of the provisions of Standing Order 34 will apply for today's Plenary meeting, and these are set out on your agenda. As we begin our deliberations this afternoon, may I wish you all a very happy St David's Day? This is a day, of course, when we encourage everyone to follow the words of St David and do the little things. But today, we, like everyone else in the world, are facing major decisions too. So, with our national flower, the daffodil, alongside the sunflower and the Ukrainian flag, and in solidarity with the people and Government of Ukraine, I will ask Jack Sargeant to ask his emergency question this afternoon. Jack Sargeant.
Welsh: Croeso, bawb, i'r Cyfarfod Llawn. Cyn inni ddechrau, dwi angen nodi ychydig o bwyntiau. Cynhelir y cyfarfod hwn ar ffurf hybrid, gyda rhai Aelodau yn y Siambr ac eraill yn ymuno drwy gyswllt fideo. Bydd yr holl Aelodau sy'n cymryd rhan yn nhrafodion y Senedd, ble bynnag y bônt, yn cael eu trin yn gyfartal. Mae Cyfarfod Llawn a gynhelir drwy gynhadledd fideo, yn unol â Rheolau Sefydlog Senedd Cymru, yn gyfystyr â thrafodion y Senedd at ddibenion Deddf Llywodraeth Cymru 2006. Bydd rhai o ddarpariaethau Rheol Sefydlog 34 yn gymwys ar gyfer y cyfarfod yma'r prynhawn yma, ac mae'r rheini wedi eu nodi ar eich agenda. Wrth inni ddechrau ein trafodaethau y prynhawn yma, a gaf i ddymuno Dydd Gŵyl Dewi hapus i bawb? Y diwrnod, wrth gwrs, pan fyddwn ni yn annog pawb i ddilyn geiriau Dewi Sant ac i wneud y pethau bychain. Ond, heddiw, fe rydym ni, fel pawb arall yn y byd, yn wynebu gorfod gwneud y pethau mawr yn ogystal. Felly, gyda'n blodyn cenedlaethol ni, y genhinen Bedr, law yn llaw â blodyn haul a baner Wcráin, ac mewn undod gyda phobl a Llywodraeth Wcráin, mi ofynnaf i Jack Sargeant gyflwyno'i gwestiwn brys y prynhawn yma. Jack Sargeant.
English: Llywydd, this is the first time the Senedd has met since the unprovoked attack on the sovereign and independent people of Ukraine. And on this, our national day, the Welsh flag and the Ukrainian flag are flying together over the Welsh Government building in the civic centre of our capital city. [ Applause.] And we do that, Llywydd, because the people of Wales are appalled at the invasion of Ukraine, and, as a nation of sanctuary, we will do everything we can to support the Ukrainian people. Wales is open to provide a welcome and safety to those fleeing war and persecution.
Welsh: Llywydd, dyma'r tro cyntaf i'r Senedd gyfarfod ers yr ymosodiad disymbyliad ar bobl sofran ac annibynnol Wcráin. A heddiw, ar ein diwrnod cenedlaethol, mae baner Cymru a baner Wcráin yn hedfan gyda'i gilydd dros adeilad Llywodraeth Cymru yng nghanolfan ddinesig ein prifddinas. [ Cymeradwyaeth.] Ac rydym ni'n gwneud hynny, Llywydd, gan fod pobl Cymru wedi eu ffieiddio gan yr ymosodiad ar Wcráin, ac, fel cenedl noddfa, byddwn yn gwneud popeth o fewn ein gallu i gefnogi pobl Wcráin. Mae Cymru yn agored i roi croeso a diogelwch i'r rhai sy'n ffoi rhag rhyfel ac erledigaeth.